పాల్ మాక్సిమ్ నర్స్

సర్ పాల్ మాక్సిమ్ నర్స్ ప్రముఖ బ్రిటిష్ జన్యు శాస్త్రవేత్త, కణ జీవశాస్త్రవేత్త. 2001లో ఫిజియాలజీ లేదా మెడిసిన్‌లో నోబెల్ బహుమతిని అందుకున్నారు. 

 బాల్యం-చదువు 
1949 జనవరి 25 న జన్మించిన నర్స్ తల్లి అక్రమ జననాన్ని దాచేందుకు పాల్ పుట్టుక కోసం ఎదురుచూస్తూ (18 ఏళ్ల వయస్సులో) లండన్ నుండి నార్విచ్‌కు వెళ్లి బంధువులతో కలిసి నివసించింది. వారి జీవితకాలమంతా అతని మాతామహి తానే అతని తల్లినని నటించగా, అతని నిజమైన తల్లి అతని సోదరిగా నటించింది.
పాల్‌ను నార్త్ వెస్ట్ లండన్‌లో అతని తాతమ్మలే (వారినే తన తల్లిదండ్రులని భావిస్తూ) పెంచారు. అతను ఆల్పర్టన్‌లోని లియాన్ పార్క్ స్కూల్‌లో మరియు హారో కౌంటీ గ్రామర్ స్కూల్‌లో విద్యాభ్యాసం చేశాడు. 1970 లో బర్మింగ్‌హామ్ విశ్వవిద్యాలయం నుంచి జీవశాస్త్రంలో బీఎస్సీ పట్టాను పొందగా, Candida utilisపై చేసిన పరిశోధనకు 1973లో యూనివర్శిటీ ఆఫ్ ఈస్ట్ ఆంగ్లియా నుంచి పీహెచ్‌డీ పట్టాను పొందాడు. అనంతరం బెర్న్ విశ్వవిద్యాలయం, ఎడిన్‌బరో విశ్వవిద్యాలయం మరియు సస్సెక్స్ విశ్వవిద్యాలయాల్లో పోస్ట్‌డాక్టరల్ పరిశోధన కొనసాగించాడు.

 పరిశోధన 
ప్రతి జీవి తన జీవితాన్ని ఏక కణంతో అంటే ఫలదీకరణం చెందిన పిండం / జైగోట్ తో ప్రారంభిస్తుంది. ఆ కణం విభజన చెంది కొత్త కణాలుగా రూపొందుతుంది. అవి మరలా విభజన చెంది వివిధ విధులను నిర్వహించే వివిధ కణజాలాలు / అవయవాలు ఏర్పడతాయి. ఒక జీవి తన విధులను సరిగా నిర్వర్తించాలన్న అది అభివృద్ధి చెందాలన్నా విభజన తగినంత వేగంతో జరగాలి. కణ వలయం లేదా కణ చక్రం (cell cycle / cell division cycle)  కణ విభజనకు సన్నాహకంగా కణంలో సంభవించే సంఘటనల క్రమం. ఈ వలయంలో నాలుగు దశలు ఉంటాయి. అవి G1 దశ, S దశ, G2 దశ, M దశ. G1 దశలో కణం పెరుగుతుంది. S దశలో డిఎన్ఏ రెప్లికేషన్ జరుగుతుంది. G2 దశలో కణం మరింత పెరుగుతుంది. M దశలో మైటాసిస్ జరుగుతుంది.

కణ విభజన సరిగా నియంత్రించబడనప్పుడు క్యాన్సర్ సంభవించే అవకాశం ఉంది. నర్స్ పరిశోధనలు క్యాన్సర్ గురించి మన అవగాహనను మెరుగు పరిచాయి.

30 నవంబర్ 2010 నుండి 2015 వరకు ఐదు సంవత్సరాల పాటు నర్స్ రాయల్ సొసైటీ అధ్యక్షుడిగా ఉన్నారు. ప్రస్తుతం డిసెంబర్ 1, 2025 నుండి రాయల్ సొసైటీ అధ్యక్షుడిగా కొనసాగుతున్నారు. ‌

మంచి శాస్త్రవేత్తలు తమకు ఆసక్తి కలిగించే "ప్రశ్నలకు సమాధానాలు తెలుసుకోవాలనే" అభిరుచిని కలిగి ఉండాలని, మంచి సాంకేతిక సామర్థ్యంతో పాటు, మేధోపరమైన నిజాయితీ, స్వీయ విమర్శ, విశాల దృక్పథం, సంశయవాదం వంటి దృక్పథాలను కలిగి ఉండాలని నర్స్ అన్నారు. 

 మూలాలు 

 వెలుపలి లంకెలు 

వర్గం:1949 జననాలు